turjo4nis/wikipedia-bn-dump-20250701 huggingface dataset:
দ্বিতীয় ফের্ডিনান্ড, পবিত্র রোমান সম্রাট

ফের্ডিনান্ড ২ (লাতিন ভাষায়: Ferdinand II) (৯ই জুলাই, ১৫৭৮ - ১৫ই ফেব্রুয়ারি, ১৬৩৭) ছিলেন পুণ্য রোমান সম্রাজ্যের সম্রাট, হাউজ অফ হাবসবুর্গ-এর (অস্ট্রিয়ার সবচেয়ে সম্ভ্রান্ত রাজবংশ) সদস্য, বোহেমিয়ার রাজা এবং হাঙ্গেরির রাজা। তারা বাবা স্টিরিয়ার আর্কডিউক চার্লস (মৃত্যু: ১৫৯০) এবং মা বাভারিয়ার ডিউক আলবার্ট ৪-এর কন্যা মারিয়া। তিনি বর্তমান অস্ট্রিয়ার গ্রাৎস শহরে জন্মগ্রহণ করেন এবং জেসুইটদের কাছ থেকে শিক্ষা গ্রহণ করেন। ইংগোলস্টাট বিশ্ববিদ্যালয় থেকে পড়াশোনা শেষ করেন এবং কাউন্টার-রিফর্মেশনের অন্যতম চরিত্রে পরিণত হয়েছিলেন। ১৫৯৬ সালে স্টিরিয়া, কারিনথিয়া এবং কার্নিওলার শাসনভার গ্রহণ করেন। ইতালি থেকে ঘুরে আসার পর প্রোটেস্ট্যান্টবাদীদের বিরুদ্ধে একটি সংঘটিত আক্রমণ শুরু করেন। উল্লেখ্য, তার বাবার সময় অন্তত তিনটি আর্কডুকিতে প্রোটেস্ট্যান্টরা প্রভাব বিস্তার করে ফেলেছিল।

তুর্কীদের কাছ থেকে কিছুটা বাঁধার সম্মুখীন হলেও ফের্ডিনান্ড হাল ছাড়েননি। এমনকি নিজের শাসনাধীন অঞ্চলগুলোর কল্যাণের কথা না ভেবে তিনি প্রোটেস্ট্যান্টদের বিতারিত করতে থাকেন, তাদের সামনে দুটি পথ খোলা ছিল: হয় ক্যাথলিকবাদে ধর্মান্তর নয়তো পুণ্য রোমান সম্রাজ্য থেকে নির্বাসন। প্রোটেস্ট্যান্ট উপাসনা পুরোপুরি নিষিদ্ধ করেছিলেন। অবশ্য তিনি নিজের রাজবংশের কথা ভোলেননি। তার হাবসবুর্গ পরিবারের সদস্যরা সম্রাজ্যকে নিজেদের পারিবারিক সম্পত্তি মনে করতো। ১৬০৬ সালে তিনি পরিবারের অনেকের সাথে মিলে অলস রুডলফ ২-এর পরিবর্তে মাটিয়াসকে পরিবারের প্রধান হিসেবে ঘোষণা করেন। পরবর্তীতে অবশ্য রুডলফ ২ ও মাটিয়াসের দ্বন্দ্বের সময় তার ভূমিকা অস্পষ্ট ছিল।

তথ্যসূত্র 

পবিত্র রোমান সাম্রাজ্য
হাঙ্গেরির রাজা
১৫৭৮-এ জন্ম
১৬৩৭-এ মৃত্যু
১৭শ শতাব্দীর পবিত্র রোমান সম্রাট
১৭শ শতাব্দীর বোহেমিয়ার রাজশাসক
১৭শ শতাব্দীর হাঙ্গেরীয় রাজশাসক
ক্রোয়েশিয়ার রাজা
আবুল কাশেম ভূঁইয়া (বীর বিক্রম)

মো. আবুল কাশেম ভূঁইয়া বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
মো. আবুল কাশেম ভূঁইয়ার জন্ম চাঁদপুর জেলার শাহরাস্তি উপজেলার ভড়ুয়া গ্রামে। তার বাবার নাম আফাজউদ্দীন ভূঁইয়া ও মায়ের নাম শরিয়তের নেছা।

মুক্তিযুদ্ধে ভূমিকা 
মো. আবুল কাশেম ভূঁইয়া ১৯৭১ সালে এসএসসি পরীক্ষার্থী ছিলেন। প্রতিরোধযোদ্ধাদের সঙ্গে যোগ দিয়ে স্বল্প প্রশিক্ষণ নিয়ে যুদ্ধ করেন। মে মাসের প্রথমার্ধে তিনি ছিলেন কুমিল্লার বিবিরবাজারে। সেখানে মুক্তিযোদ্ধাদের সঙ্গে পাকিস্তান সেনাবাহিনীর ভয়াবহ যুদ্ধ হয়। এ যুদ্ধে তিনি শহীদ হন। এ বিষয়ে ২ নং সেক্টরের সেক্টর কমান্ডার এবং 'কে-ফোর্স'-এর সর্বাধিনায়ক খালেদ মোশাররফ বলেন, ‌পাকিস্তানি বাহিনী এক দিন সন্ধ্যার সময় অতর্কিতে এ পজিশনের ওপর ৩৯ বালুচ রেজিমেন্টের সাহায্যে গোলন্দাজ বাহিনী এবং ট্যাংকের সাহায্যে প্রচণ্ড আক্রমণ চালায়। প্রথমে শত্রুসেনা পূর্ব দিকে আক্রমণ চালনা করে। এই আক্রমণ আমার সেনারা নস্যাৎ করে দেয় এবং শত্রুদের অনেক লোক নিহত ও আহত হয়। এরপর শত্রুসেনারা দক্ষিণ দিক থেকে আমাদের পজিশনের ওপর পেছনে বাম পাশে ট্যাংক ও ৩৯ বালুচ রেজিমেন্টের সাহায্যে আক্রমণ চালায়। চার-পাঁচ ঘণ্টা ধরে যুদ্ধ হয়। ট্যাংক ও গোলন্দাজ বাহিনীর প্রচণ্ড গোলাবর্ষণে এবং পেছন দিক থেকে আমরা ঘেরাও হওয়ার আশঙ্কায় আমাকে বাধ্য হয়ে এই অবস্থান ছাড়তে হয়। ‘এ যুদ্ধে ইপিআরের জওয়ানরা যথেষ্ট সাহসের পরিচয় দিয়েছে। বিশেষ করে মনে পড়ে এক নায়েকের কথা। সে শত্রুদের গুলি করতে করতে এত উত্তেজিত হয়ে পড়েছিল যে তাদের নিহতের বিপুলসংখ্যা দেখে একপর্যায়ে “জয়বাংলা” হুংকার দিয়ে দাঁড়িয়ে পড়ে। সেই সময় দুর্ভাগ্যবশত তার মাথায় গুলি লাগে এবং মারা যায়। ‘যুদ্ধে আমার ছয়জন সেনা মারা যায় এবং ৮-১০ জন আহত হয়। আহতদের পেছনে নিয়ে আসি। কিন্তু তাঁদের চিকিৎসার বন্দোবস্ত করতে পারিনি। এ রকম একজন আহত তরুণ ছাত্রের কথা মনে পড়ে, যাঁর পেটে গুলি লেগেছিল। কিন্তু তৎক্ষণাৎ অপারেশন করার ব্যবস্থা না থাকায় সে মারা যায়।’ এই আহত তরুণই ছিলেন মো. আবুল কাশেম ভূঁইয়া। মুক্তিযোদ্ধারা পরে তার মরদেহ সমাহিত করেন ভারতের মাটিতে।

পুরস্কার ও সম্মাননা 
 বীর বিক্রম

তথ্যসূত্র 

বীর বিক্রম
১৯৭১-এ মৃত্যু
চাঁদপুর জেলার ব্যক্তি
আলী আকবর

আলী আকবর বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আলী আকবরের জন্ম কুমিল্লা জেলার চৌদ্দগ্রাম উপজেলার ফালগুনকরা গ্রামে। তার বাবার নাম সৈয়দ আলী ও মায়ের নাম আমেনা বেগম। তার স্ত্রীর নাম রোকেয়া বেগম।

মুক্তিযুদ্ধে ভূমিকা 
মুক্তিযুদ্ধ শুরু হওয়ার আগেই প্রায় ৩০ জন মুজাহিদ স্থানীয় আবদুল কাদের চৌধুরীর নেতৃত্বে সংগঠিত হন। এ দলে ছিলেন আলী আকবরও। ২৫ মার্চের পর তারা চৌদ্দগ্রাম বাজার, বাতিসা, ফালগুনকরাসহ একাধিক স্থানে বড় বড় গাছ কেটে রাস্তায় ব্যারিকেড সৃষ্টি করেন। পরে তারা স্থানীয় থানা থেকে অস্ত্র সংগ্রহ করে পাকিস্তান সেনাবাহিনীর বিরুদ্ধে প্রতিরোধ গড়ে তোলেন। থানা থেকে অস্ত্র সংগ্রহে আলী আকবর সাহসী ভূমিকা পালন করেন। মে মাসের মাঝামাঝি তারা চৌদ্দগ্রামে পাকিস্তান সেনাবাহিনীর বিরুদ্ধে প্রথম সম্মুখযুদ্ধ করেন। এরপর আরও কয়েক দফা সেখানে যুদ্ধ হয়। বেশির ভাগ যুদ্ধই ছিল রক্তক্ষয়ী। কয়েক দিনের যুদ্ধে তাঁদের হাতে পাকিস্তান সেনাবাহিনীর ৩০-৩৫ জন নিহত ও অনেকে আহত হয়। মুক্তিবাহিনীর সাত-আটজন শহীদ হন। ৩০ মের পর পাকিস্তান সেনাবাহিনী বিপুল শক্তি নিয়ে তাঁদের ওপর আক্রমণ শুরু করলে তারা ছত্রভঙ্গ হয়ে যেতে বাধ্য হন। তাঁদের প্রতিরোধ ভেঙে পড়ে। এরপর আলী আকবর ভারতে গিয়ে পুনঃসংগঠিত হন। পরে ২ নম্বর সেক্টরের অধীন রাজনগর সাবসেক্টরে যুদ্ধ করেন। বেশ কয়েকটি যুদ্ধে অংশ নেন। এর মধ্যে লাকসামের বাগমারা রেলসেতু ধ্বংসের অপারেশন অন্যতম। এই অপারেশনে পাকিস্তান সেনাবাহিনীর পাল্টা আক্রমণে আলী আকবরের বেশ কয়েকজন সহযোদ্ধা শহীদ ও আহত হন। তিনি অল্পের জন্য বেঁচে যান।
অক্টোবর মাসের শেষে অথবা নভেম্বর মাসের প্রথম দিকে কুমিল্লার মিয়াবাজার এলাকায় পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ এক যুদ্ধ হয়। এই যুদ্ধে অংশ নেন আলী আকবর। তুমুল যুদ্ধে দুই পক্ষেই বেশ ক্ষয়ক্ষতি হয়। পাকিস্তান সেনাবাহিনীর তীব্র আক্রমণে মুক্তিযোদ্ধারা বিপর্যস্ত হয়ে পড়েন। এ সময় বাধ্য হয়ে তারা পিছু হটেন। পিছু হটে ভারতে যাওয়ার সময় তারা নোয়াবাজারে পাকিস্তান সেনাবাহিনীর অ্যামবুশে পড়েন। তখন তাঁদের কাছে তেমন গুলি-গোলা ছিল না। এই অবস্থায় তিনি ও আরেকজন সহযোদ্ধাদের বলেন নিরাপদ স্থানে চলে যেতে। তারা দুজন পাকিস্তানি আক্রমণ মোকাবিলা করতে থাকেন। একপর্যায়ে তাঁদের গুলি শেষ হয়ে যায়। তখন পাকিস্তান সেনাবাহিনীর গুলিতে তারা শহীদ হন। পরে সহযোদ্ধারা তার মরদেহ উদ্ধার করে গ্রামের বাড়িতে পাঠান।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
১৯৭১-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
তৃতীয় পর্যায়ের মৌল

তৃতীয় পর্যায়ের মৌল বলতে সেই সকল মৌলিক পদার্থকে বুঝান‌ো হয় যেগুলো পর্যায় সারণির তৃতীয় সারিতে (পর্যায়ে) রয়েছে। পর্যায় সারণিতে মৌলগুলো একাধিক সারিতে বিন্যস করা হয়েছে। প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্টগুলো ক্রমন্বয়ে পরিবর্তীত হতে থাকে। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। তৃতীয় শ্রেণীতে মোট আটটি মৌল রয়েছে, মৌলগুলো হল: সোডিয়াম, ম্যাগনেসিয়াম, অ্যালুমিনিয়াম, সিলিকন, ফসফরাস, সালফার, ক্লোরিন, এবং আর্গন। প্রথম দুটি মৌল সোডিয়াম এবং ম্যাসনেসিয়াম পর্যায় সারণির এস-ব্লক এর মৌল, অন্যান্য মৌলগুলো পি-ব্লকের অন্তর্গত।

পর্যায়বৃত্ত প্রবণতা

মৌলসমূহ 
{|
! colspan="3" | মৌলিক পদার্থ !! শ্রেণী !! ইলেকট্রন বিন্যাস !! ব্লক 
|-bgcolor="#ff6666"
|| ১১ || Na || সোডিয়াম || ক্ষার ধাতু || [Ne] 3s1 ||এস-ব্লক
|-bgcolor="#ffdead"
|| ১২ || Mg || ম্যাগনেসিয়াম || মৃৎ ক্ষার ধাতু || [Ne] 3s2||এস-ব্লক
|-bgcolor="#cccccc"
|| ১৩ || Al || অ্যালুমিনিয়াম || Post-transition metal || [Ne] 3s2 3p1||পি-ব্লক
|-bgcolor="#cccc99"
|| ১৪ || Si || সিলিকন || ধাতুকল্প || [Ne] 3s2 3p2||পি-ব্লক
|-bgcolor="#a0ffa0"
|| ১৫ || P || ফসফরাস || অধাতু || [Ne] 3s2 3p3||পি-ব্লক
|-bgcolor="#a0ffa0"
|| ১৬ || S || সালফার || অধাতু || [Ne] 3s2 3p4||পি-ব্লক
|-bgcolor="#ffff99"
|| ১৭ || Cl || ক্লোরিন || হ্যালোজেন || [Ne] 3s2 3p5||পি-ব্লক
|-bgcolor="#c0ffff"
|| ১৮ || Ar || আর্গন || নিষ্ক্রিয় গ্যাস || [Ne] 3s2 3p6||পি-ব্লক
|}

সোডিয়াম

ম্যাগনেসিয়াম

অ্যালুমিনিয়াম

সিলিকন

ফসফরাস

সালফার

ক্লোরিন

আর্গন

মৌলসমূহের সারণি

আরও দেখুন

তথ্যসূত্র

বহিঃসংযোগ 

পর্যায় সারণি
চতুর্থ পর্যায়ের মৌল

চতুর্থ পর্যায়ের মৌল বলতে সেই সকল মৌলিক পদার্থকে বোঝানো হয়, যেগুলো পর্যায় সারণির চতুর্থ সারিতে (পর্যায়ে) রয়েছে। পর্যায় সারণিতে মৌলগুলো একাধিক সারিতে বিন্যাস করা হয়েছে। প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্ট্যগুলো ক্রমন্বয়ে পরিবর্তীত হতে থাকে। একই বৈশিষ্ট্যের পুনরাবৃত্তি হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট্য সম্পন্ন হয়ে থাকে। চতুর্থ শ্রেণীতে পটাশিয়াম থেকে শুরু করে ক্রিপ্টন পর্যন্ত মোট আঠারোটি মৌল রয়েছে।

পর্যায়বৃত্ত প্রবণতা

মৌলসমূহের তালিকা 
{|
! colspan="3" | মৌলিক পদার্থ !! শ্রেণী !! ইলেকট্রন বিন্যাস
|-bgcolor="#ff6666"
|| ১৯ || K || পটাশিয়াম || ক্ষার ধাতু || [Ar] 4s1
|-bgcolor="#ffdead"
|| ২০ || Ca || ক্যালসিয়াম || মৃৎ ক্ষার ধাতু || [Ar] 4s2
|-bgcolor="#ffc0c0"
|| ২১ || Sc || স্ক্যানডিয়াম || অবস্থান্তর ধাতু || [Ar] 3d1 4s2
|-bgcolor="#ffc0c0"
|| ২২ || Ti || টাইটানিয়াম || অবস্থান্তর ধাতু || [Ar] 3d2 4s2
|-bgcolor="#ffc0c0"
|| ২৩ || V || ভ্যানাডিয়াম || অবস্থান্তর ধাতু || [Ar] 3d3 4s2
|-bgcolor="#ffc0c0"
|| ২৪ || Cr || ক্রোমিয়াম || অবস্থান্তর ধাতু || [Ar] 3d5 4s1 (*)
|-bgcolor="#ffc0c0"
|| ২৫ || Mn || ম্যাঙ্গানিজ || অবস্থান্তর ধাতু || [Ar] 3d5 4s2
|-bgcolor="#ffc0c0"
|| ২৬ || Fe || লোহা || অবস্থান্তর ধাতু || [Ar] 3d6 4s2
|-bgcolor="#ffc0c0"
|| ২৭ || Co || কোবাল্ট || অবস্থান্তর ধাতু || [Ar] 3d7 4s2
|-bgcolor="#ffc0c0"
|| ২৮ || Ni || নিকেল || অবস্থান্তর ধাতু || [Ar] 3d9 4s1 (*)
|-bgcolor="#ffc0c0"
|| ২৯ || Cu || কপার || অবস্থান্তর ধাতু || [Ar] 3d10 4s1 (*)
|-bgcolor="#ffc0c0"
|| ৩০ || Zn || জিংক || অবস্থান্তর ধাতু || [Ar] 3d10 4s2
|-bgcolor="#cccccc"
|| ৩১ || Ga || গ্যালিয়াম || Post-transition metal || [Ar] 3d10 4s2 4p1
|-bgcolor="#cccc99"
|| ৩২ || Ge || জার্মেনিয়াম || Metalloid || [Ar] 3d10 4s2 4p2
|-bgcolor="#cccc99"
|| ৩৩ || As || আর্সেনিক || Metalloid || [Ar] 3d10 4s2 4p3
|-bgcolor="#a0ffa0"
|| ৩৪ || Se || সেলেনিয়াম || অধাতু || [Ar] 3d10 4s2 4p4
|-bgcolor="#ffff99"
|| ৩৫ || Br || ব্রোমিন || হ্যালোজেন || [Ar] 3d10 4s2 4p5
|-bgcolor="#c0ffff"
|| ৩৬ || Kr || ক্রিপ্টন || নিষ্ক্রিয় গ্যাস || [Ar] 3d10 4s2 4p6
|}

(*) Exception to the Madelung rule

এস-ব্লক মৌলসমূহ

পটাশিয়াম

ক্যালসিয়াম

ডি-ব্লক মৌলসমূহ

স্ক্যান্ডিয়াম

টাইটানিয়াম

ভ্যানাডিয়াম

ক্রোমিয়াম

ম্যাঙ্গানিজ

আয়রন

কোবাল্ট

নিকেল

কপার

জিংক

পি-ব্লক মৌলসমূহ

গ্যালিয়াম

জার্মেনিয়াম

আর্সেনিক

সেলেনিয়াম

ব্রোমিন

ক্রিপ্টন

আরও দেখুন

তথ্যসূত্র

বহিঃসংযোগ 

পর্যায় সারণি
হাজারীবাগ থানা

হাজারীবাগ থানা বাংলাদেশের ঢাকা মহানগরী'র মূল অংশের অন্তর্ভুক্ত একটি থানা, যার আয়তন ৩.৫৮ বর্গ কিলোমিটার। হাজারীবাগ পুরান ঢাকার অন্তর্গত। বর্তমানে (২০১২) হাজারীবাগ একটি শিল্প এলাকায় পরিণত হয়েছে। ২০১১ খ্রিষ্টাব্দে ঢাকা সিটি কর্পোরেশনের বিভাজনের পরে থানাটি ঢাকা দক্ষিণ সিটি কর্পোরেশনের অধীনে অন্তর্ভুক্ত হয়।

অবস্থান 
ঢাকা মহানগরীর দক্ষিণে বুড়িগঙ্গা নদীর তীর ঘেষে হাজারীবাগ এলাকাটি অবস্থিত। এর উত্তরে মোহাম্মদপুর থানা, দক্ষিণে কামরাঙ্গীরচর থানা, পূর্বে মোহাম্মদপুর থানা, ধানমন্ডি থানা, নিউ মার্কেট থানা ও লালবাগ থানা, পশ্চিমে কেরানীগঞ্জ উপজেলা।
হাজারীবাগ এলাকার বিভিন্ন মহল্লাগুলো হচ্ছে- নিলাম্বর সাহা রোড, ভাগলপুর লেন, বাড্ডানগর লেন, গণকটুলী লেন, মনেশ্বর রোড, শেরে বাংলা রোড, জিগাতলা, হাজারীবাগ রোড, বোরহানপুর, বটতলা, কালুনগর, কুলাল মহল,কাজীরবাগ, এনায়েতগঞ্জ, হাজারীবাগ লেন, নবীপুর ও গজমহল। পুরান ঢাকা অঞ্চলের বাইরে হাজারীবাগ থানার অন্যান্য এলাকাগুলোর মধ্যে রায়ের বাজার, বসিলা ইত্যাদি উল্লেখযোগ্য।

স্থাপনা 
এখানে ছিল বাংলাদেশের সর্ববৃহৎ চামড়া প্রক্রিয়াকরণ অঞ্চল। এটিকে সাভারে স্থানান্তর করা হয়েছে। স্থানান্তরিত ট্যানারি পল্লীর ৭০ বিঘা জায়গায় পরিকল্পিত আবাসিক ও বাণিজ্যিক ভবন নির্মাণের উদ্যোগ নিয়েছে সরকারের শিল্প মন্ত্রণালয়। পুরান ঢাকা বিষয়ক সংগঠন ঢাকাবাসীর কার্যালয় এখানে। 
লেখক ও নির্মাতা হামযা মুহাম্মদ হাবিব এর বাসস্থান এখানে। এই থানায় দেশের একমাত্র বিশেষায়িত চামড়া শিল্প বিষয়ক শিক্ষা প্রতিষ্ঠান বাংলাদেশ কলেজ অব লেদার টেকনোলজি অবস্থিত। তাছাড়া মাধ্যমিক স্তরের শিক্ষা প্রতিষ্ঠান হিসেবে সালেহা উচ্চ মাধ্যমিক বিদ্যালয়,মুকুলিকা শিক্ষালয়,হাজারীবাগ গার্লস স্কুল এন্ড কলেজ, শেখ রাসেল সরকারী স্কুল, ফজিলতুন্নেছা সরকারী কলেজ, জাতীয় তরুণ সংঘ শিক্ষা নিকেতন ও গজমহল ট্যানারী উচ্চ বিদ্যালয় অন্যতম।

অধিবাসী 
হাজারীবাগ এলাকায় যারা বসবাস করছেন, তারা ছোট কিংবা বড় বিভিন্ন শ্রেণীর ব্যবসার সঙ্গে জড়িত। আছেন চাকরিজীবী।

তথ্যসূত্র 

ঢাকা জেলার থানা
পুরান ঢাকা
পঞ্চম পর্যায়ের মৌল

পঞ্চম পর্যায়ের মৌল বলতে সেই সকল মৌলিক পদার্থকে বুঝান‌ো হয় যেগুলো পর্যায় সারণির পঞ্চম সারিতে (পর্যায়ে) রয়েছে। পর্যায় সারণিতে মৌলগুলো একাধিক সারিতে বিন্যস করা হয়েছে। প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্টগুলো ক্রমন্বয়ে পরিবর্তীত হতে থাকে। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। পঞ্চম শ্রেণীতে রুবিডিয়াম থেকে শুরু করে জেনন পর্যন্ত মোট আঠারোটি মৌল রয়েছে।

ভৌত বৈশিষ্ট্য

পারমাণবিক বৈশিষ্ট্য
{|
! colspan="3" | মৌলিক পদার্থ !! শ্রেণী !! ইলেকট্রন বিন্যাস
|-bgcolor="#ff6666"
|| ৩৭ || Rb || রুবিডিয়াম || ক্ষার ধাতু || [Kr] 5s1
|-bgcolor="#ffdead"
|| ৩৮ || Sr || স্ট্রনশিয়াম || মৃৎ ক্ষার ধাতু || [Kr] 5s2
|-bgcolor="#ffc0c0"
|| ৩৯ || Y || ইট্রিয়াম || অবস্থান্তর ধাতু || [Kr] 4d1 5s2
|-bgcolor="#ffc0c0"
|| ৪০ || Zr || জিরকোনিয়াম || অবস্থান্তর ধাতু || [Kr] 4d2 5s2
|-bgcolor="#ffc0c0"
|| ৪১ || Nb || নিওবিয়াম || অবস্থান্তর ধাতু || [Kr] 4d4 5s1 (*)
|-bgcolor="#ffc0c0"
|| ৪২ || Mo || মলিবডিনাম || অবস্থান্তর ধাতু || [Kr] 4d5 5s1 (*)
|-bgcolor="#ffc0c0"
|| ৪৩ || Tc || টেকনিসিয়াম || অবস্থান্তর ধাতু || [Kr] 4d5 5s2
|-bgcolor="#ffc0c0"
|| ৪৪ || Ru || রুথেনিয়াম || অবস্থান্তর ধাতু || [Kr] 4d7 5s1 (*)
|-bgcolor="#ffc0c0"
|| ৪৫ || Rh || রোহডিয়াম || অবস্থান্তর ধাতু || [Kr] 4d8 5s1 (*)
|-bgcolor="#ffc0c0"
|| ৪৬ || Pd || প্যালাডিয়াম || অবস্থান্তর ধাতু || [Kr] 4d10 (*)
|-bgcolor="#ffc0c0"
|| ৪৭ || Ag || রূপা || অবস্থান্তর ধাতু || [Kr] 4d10 5s1 (*)
|-bgcolor="#ffc0c0"
|| ৪৮ || Cd || ক্যাডমিয়াম || অবস্থান্তর ধাতু || [Kr] 4d10 5s2
|-bgcolor="#cccccc"
|| ৪৯ || In || ইন্ডিয়াম || Post-Transition metal || [Kr] 4d10 5s2 5p1
|-bgcolor="#cccccc"
|| ৫০ || Sn || টিন || Post-Transition metal || [Kr] 4d10 5s2 5p2
|-bgcolor="#cccc99"
|| ৫১ || Sb || অ্যান্টিমনি || Metalloid || [Kr] 4d10 5s2 5p3
|-bgcolor="#cccc99"
|| ৫২ || Te || টেলুরিয়াম || Metalloid || [Kr] 4d10 5s2 5p4
|-bgcolor="#ffff99"
|| ৫৩ || I || আয়োডিন || হ্যালোজেন || [Kr] 4d10 5s2 5p5
|-bgcolor="#c0ffff"
|| ৫৪ || Xe || জেনন || নিস্ক্রিয় গ্যাস || [Kr] 4d10 5s2 5p6
|}

(*) Exception to the Madelung rule

এস-ব্লক মৌলসমূহ

ডি-ব্লক মৌলসমূহ

পি-ব্লক মৌলসমূহ

আরও দেখুন

তথ্যসূত্র

নোট

বহিঃসংযোগ 

পর্যায় সারণি
দূরত্ব

দুরত্ব হলো কোনো বস্তুকণা যে পথ অতিক্রম করে তার মোট দৈর্ঘ্য। দূরত্ব একটি স্কেলার রাশি। দূরত্ব একটি সংখ্যাসূচক রাশি, যা কোনো বস্তু কতদূরে রয়েছে তা নির্দেশ করে। কিন্তু বস্তু কোন দিকে আছে সেটা কখনোই নির্দেশ করে না। তাই শুধুমাত্র মান থাকার জন্য এটি একটি স্কেলার রাশি।পদার্থ বা দৈনন্দিন ব্যবহারে, দূরত্ব ভৌতিক (বাস্তবিক) দৈর্ঘ্য বোঝাতে পারে। গণিতে একটি দূরত্ব ফাংশন বা মেট্রিক শারীরিক দূরত্বের সামান্যীকরণ ধারণা। একটি মেট্রিক হলো একটি ফাংশন যা একটি নির্দিষ্ট সেট অনুযায়ী আচরণ করে।

মাত্রা: দুরত্বের মাত্রা হল দৈর্ঘ্যের মাত্রা। অতএব, S = [L]

একক: দুরত্বের একক হল দৈর্ঘ্যের একক অর্থাৎ মিটার (m)।
পদার্থবিজ্ঞানে দূরত্ব বলতে কোনো সচল বস্তুকণা দ্বারা অতিক্রান্ত পথের মোট দৈর্ঘ্য। এটি এক ধরনের গতি। যেমন -  
 A বিন্দু হতে বস্তুকণা B বিন্দু । আবার B বিন্দু হতে  C বিন্দুতে যায়। এখানে A হতে B এর দূরত্ব  10 cm এবং B হতে C এর দূরত্ব 15 cm । অর্থাৎ দূরত্ব 
=AB+BC
=10 cm + 15 cm
=25 cm

এছাড়াও, সময়ের সাথে কোনো বস্তুর অবস্থানের পরিববর্তনকে দ্রুতি(Speed) বলে।

দূরত্ব একটি স্কেলার পরিমাণ। একটি বস্তুর দূরত্ব একটি বস্তু দ্বারা ভ্রমণ সম্পূর্ণ পথ হিসাবে সংজ্ঞায়িত করা যেতে পারে। যেমন. যদি একটি গাড়ি 5 কিমি পূর্ব দিকে যাত্রা করে এবং আরও 8 কিমি উত্তরে যাওয়ার জন্য বাঁক নেয়, তাহলে গাড়ির মোট দূরত্ব হবে 13 কিমি৷

আরোও দেখুন

তথ্যসূত্র 

.

দূরত্ব
আগুনের পরশমণি

আগুনের পরশমণি বাংলাদেশের প্রখ্যাত সাহিত্যিক হুমায়ূন আহমেদ-এর একটি বাংলাদেশী স্বাধীনতা যুদ্ধ ভিত্তিক উপন্যাস। এটি ১৯৮৬ সালে অন্যপ্রকাশ থেকে প্রকাশিত হয়। পরবর্তীতে ১৯৯৪ সালে ঔপন্যাসিক নিজেই এই উপন্যাস অবলম্বনে একই শিরোনামে চলচ্চিত্র নির্মাণ করেন।

গল্প সংক্ষেপ 
১৯৭১ সালের মে মাস। অবরুদ্ধ ঢাকায় ভীষণ নিস্তব্ধ রাতের বুক চিরে ছুটছে পাকিস্তানি হানাদার বাহিনীর সাঁজোয়া গাড়ির বহর। তীব্র হতাশা, তীব্র ভয়ে কাঁপছে বাংলাদেশের মানুষ। অবরুদ্ধ ঢাকার একটি পরিবারের কর্তা মতিন সাহেব ট্রানজিস্টার শোনার চেষ্টা করছেন মৃদু ভলিউমে। ভয়েস অব আমেরিকা, বিবিসি, স্বাধীন বাংলা বেতার কেন্দ্র শোনার চেষ্টা করছেন। নব ঘোরাচ্ছেন ট্রানজিস্টারের। হঠাৎ শুনতে পেলেন বজ্রকণ্ঠের অংশ বিশেষ:- ‘মনে রাখবা রক্ত যখন দিয়েছি / রক্ত আরও দিবঃ / এবারের সংগ্রাম আমাদের মুক্তির সংগ্রাম / এবারের সংগ্রাম আমাদের স্বাধীনতার সংগ্রাম। মতিন সাহেবের পরিবারে কয়েকদিন পর হাজির হন উনার বন্ধুর ছেলে বদিউল আলম বদি এবং তার সাথের মুক্তিযোদ্ধারা একের পর এক অভিযান করে সফলতা লাভ করে। কিন্তু এক এক করে তারা পাক বাহিনীর হাতে বন্দী হয়। ধরা পড়ার পর গেরিলাযোদ্ধা রাশেদুল করিমকে জিজ্ঞাসাবাদের সময় থু থু ছিটিয়েছেন পাকিস্তানি মেজরের মুখে। হাতের আঙুল কেটে ফেলা হয়েছে তার। মাথা নোয়াননি। অবশেষে আসাদুজ্জামান নূর গুলি খান। তাকে সারানোর মত ডাক্তার ঔষধের এর জন্য সকাল পর্যন্ত অপেক্ষা করতে হবে। কিন্তু তিনি কি পারবেন সকাল পর্যন্ত বাঁচতে? তিনি কি আরেকটি সূর্যালোক দেখতে পাবেন? এভাবেই শেষ হয় উপন্যাসটির কাহিনী।

চলচ্চিত্র 

আগুনের পরশমণি ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। বাংলাদেশের স্বাধীনতা যুদ্ধভিত্তিক এই চলচ্চিত্রটি পরিচালনা করেন বাংলাদেশের বিখ্যাত কথাসাহিত্যিক হুমায়ূন আহমেদ। এটিই তার পরিচালিত প্রথম পূর্ণদৈর্ঘ্য চলচ্চিত্র। এতে অভিনয় করেছেন বিপাশা হায়াত, আসাদুজ্জামান নূর, আবুল হায়াত, ডলি জহুর সহ আরো অনেকে। বাংলাদেশ সরকারের অনুদানের ছবি আগুনের পরশমণি শ্রেষ্ঠ চলচ্চিত্রসহ আটটি বিভাগে জাতীয় চলচ্চিত্র পুরস্কার অর্জন করে।

আরও দেখুন 
 নন্দিত নরকে
 দুই দুয়ারী
 শ্রাবণ মেঘের দিন
 আমার আছে জল

তথ্যসূত্র

বহিঃসংযোগ 

বাংলা ভাষার উপন্যাস
হুমায়ূন আহমেদের উপন্যাস
বাংলাদেশের স্বাধীনতা যুদ্ধভিত্তিক উপন্যাস
চলচ্চিত্রে অভিযোজিত বাংলাদেশী উপন্যাস
বাংলাদেশী যুদ্ধভিত্তিক উপন্যাস
অন্যপ্রকাশের বই
নন্দিত নরকে (চলচ্চিত্র)

নন্দিত নরকে এটি ২০০৬-এর একটি বাংলাদেশী নাট্য চলচ্চিত্র। এটি পরিচালনা করেন বাংলাদেশের খ্যাতনামা চলচ্চিত্রকার বেলাল আহমেদ। হুমায়ুন আহমেদ এর জনপ্রিয় উপন্যাস নন্দিত নরকে অবলম্বনে নির্মাণ করা হয় চলচ্চিত্রটি। এটি ছিল হুমায়ূন আহমেদের প্রথম প্রকাশিত উপন্যাস। এতে অভিনয় করেছেন ফেরদৌস, সুমনা সোমা, মনির খান শিমুল, লিটু আনাম সহ আরো অনেকে।

কাহিনীর সারাংশ

চরিত্রসমূহ 
 ফেরদৌস – খোকা
 সুমনা সোমা – রাবেয়া
 মনির খান শিমুল – হারুন
 লিটু আনাম – মন্টু
 জ্যোতি – ইয়াসমিন
 খায়রুল আলম সবুজ –
 আফরোজা বানু –
 কেরামত মাওলা –
 তৃপ্তি চক্রবর্তী –
 অনিন্দিতা চক্রবর্তী –
 রেবেকা দ্বিপা –
 তুষ্টি –

সম্মাননা

আন্তর্জাতিক সম্মাননা

জাতীয় চলচ্চিত্র পুরস্কার

তথ্যসূত্র

বহিঃসংযোগ 

২০০৬-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী উপন্যাস অবলম্বনে চলচ্চিত্র
হুমায়ূন আহমেদের সৃষ্টিকর্ম অবলম্বনে চলচ্চিত্র
বাংলাদেশে ধারণকৃত চলচ্চিত্র
আমার আছে জল

আমার আছে জল এটি ২০০৮ সালের একটি বাংলাদেশি চলচ্চিত্র। এটি পরিচালনা করেন কথাসাহিত্যিক - চলচ্চিত্রকার হুমায়ুন আহমেদ। চলচ্চিত্রটি তার নিজের লেখা উপন্যাস আমার আছে জল অবলম্বনে নির্মাণ করা হয়। চলচ্চিত্রটিতে অভিনয় করেছেন ফেরদৌস, মীম, জাহিদ হাসান, মেহের আফরোজ শাওন, পীযূষ বন্দ্যোপাধ্যায়, মুনমুন আহমেদ, সালেহ আহমেদ, জয়ন্ত চট্টোপাধ্যায় ও ডাক্তার এজাজ আহমেদ।

কাহিনীর সারাংশ 
এখানে দেখা যায় এক পরিবার বেড়াতে যায়। তাদের ট্রেন থামে সোহাগী রেলওয়ে স্টেশন এ । ট্রেন থেকে নেমে চরিত্ররা নানা দিকে ছড়িয়ে পড়ে, এভাবেই কাহিনীর শুরু হয়। পরিবারের সদস্য এক পুলিশের আইজি, তাঁর স্ত্রী, দুই মেয়ে নিশাত ও দিলশাদ। তাদের সঙ্গে যায় দূরসম্পর্কের জামিল, আইজির সার্বক্ষণিক সঙ্গী ওসি কামরুল, একজন চাকর ও নিশাতের মেয়েকে দেখাশোনা করার জন্য এক মহিলা। নতুন সঙ্গী হয় সাব্বির নামক এক ফটোগ্রাফার, যে সম্প্রতি দেশে এসেছে এবং নিশাতের মা নিশাতের সঙ্গে তার বিয়ে দিতে চান। নিশাতের স্বামী মারা যাওয়ার পর থেকে সে বেশিরভাগ সময় চুপচাপ থাকে, এমনকি তার মা-ও তাকে খানিকটা ভয় পায়। যদিও অনেক ছোটবেলা থেকে জামিলের সঙ্গে তার পরিচয় ও ভালোবাসা, কিন্তু জামিলকে যে ভালোবাসে তা তার নিজের কাছেই অস্পষ্ট। কিন্তু জামিল আজ পর্যন্ত তাকে ভালোবেসে এসেছে। এদিকে ছোট বোন দিলু, যে খুব চঞ্চল এবং একারণে তাকে প্রায়ই মা ও বোনের কাছে ঝাড়ি খেতে হয়। জামিলের সাথে কথা হতে হতে, সে মনে মনে জামিলের প্রেমে বিভোর, যদিও জামিলের বয়স তার তিনগুণ ও নিশাতদের জামিলের সাথে দিলুর এভাবে কথা বলাটা তা প্রেম প্রেম হওয়ার সম্ভাবনায় আপত্তি আছে। জামিল কম পড়াশোনা (হনার্স থার্ড ক্লাস) জানায় সে নিশাতের অভিভাবকদের কাছে প্রায় উপেক্ষিত থাকে, যদিও এ পরিবারের সব ভালোমন্দ সে খেয়াল রাখে। অন্যদিকে সাব্বির শীঘ্রই সবার মন জয় করে নেয়, এমনকি জামিলেরও। সাব্বিরের নিশাতকে ভালো লাগে, কিন্তু নিশাত তাকে খুব বেশি পাত্তা দেয় না; আর জামিলের ভেতরে রাগ পুঞ্জীভূত হতে থাকে। এখানে নিশাত চরিত্রের মানসিক টানাপোড়েন একটা রহস্য, তার মনঃদ্বন্দ্ব সে নিজেই ভালোমতো বোঝে না, অন্যরাও তাকে প্রায় ভুল বোঝে। অন্যদিকে দিলুর বয়স কম হওয়ায় আবেগের বশে সে অনেক কিছুতে উত্তেজিত প্রতিক্রিয়া দেখাতে থাকে। এদের মানসিক দ্বন্দ্ব একসময় ভিন্নধর্মী ট্র্যাজেডিতে রূপান্তর নেয়। নিশাত দিলুকে রাতে তার নাইনে পড়ার সময়ের কথা বলে। সে জানায় সে জামিলের সাথে পালিয়ে বিয়ে করতে চাইলেও কবিরের সাথে তার বিয়ে হয়। এতে দিলুর মন ভেঙ্গে যায়। পরদিন দিলুর লাশ ভাঁসতে দেখা যায়।

চরিত্রসমূহ 
 ফেরদৌস - সাব্বির
 বিদ্যা সিনহা সাহা মীম - দিলশাদ
 জাহিদ হাসান - জামিল
 মেহের আফরোজ শাওন - নিশাত
 পীযূষ বন্দ্যোপাধ্যায় - পুলিশের আইজি (অবসর প্রাপ্ত)
 মুনমুন আহমেদ - পুলিশ আইজির স্ত্রী
 সালেহ আহমেদ - আলীম
 জয়ন্ত চট্টোপাধ্যায় - দোকানদার
 ডা: এজাজুল ইসলাম - ওসি কামরুল

আরও দেখুন 
 আগুনের পরশমণি
 দুই দুয়ারী
 শ্রাবণ মেঘের দিন
 চন্দ্রকথা
 শ্যামল ছায়া
 ঘেটু পুত্র কমলা

তথ্যসূত্র

বহিঃসংযোগ 

 আমার আছে জল - অলমুভি
 আমার আছে জল  - রটেন টমেটোস

২০০৮-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী উপন্যাস অবলম্বনে চলচ্চিত্র
বাংলাদেশী প্রণয়ধর্মী চলচ্চিত্র
হুমায়ূন আহমেদ পরিচালিত চলচ্চিত্র
ইমপ্রেস টেলিফিল্মের চলচ্চিত্র
বাংলাদেশে ধারণকৃত চলচ্চিত্র
২০০০-এর দশকের বাংলা ভাষার চলচ্চিত্র
নূরউদ্দীন আহমেদ

নূরউদ্দীন আহমেদ বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
নূরউদ্দীন আহমেদের জন্ম হবিগঞ্জ জেলার নবীগঞ্জ উপজেলার গজনাইপুর ইউনিয়নের সাতাইহাল গ্রামে। তার বাবার নাম তমিজউদ্দীন আহমেদ। মা তাহমিনা বেগম। তার স্ত্রীর নাম সুলতানা তাইবুন নাহার। তাদের এক ছেলে, দুই মেয়ে।

কর্মজীবন

মুক্তিযুদ্ধে ভূমিকা 
নূরউদ্দীন আহমেদ ১৯৭১ সালে দশম শ্রেণীর ছাত্র ছিলেন। ভারতে প্রশিক্ষণ নিয়ে ৪ নম্বর সেক্টরের কুকিতল ও জালালপুর সাব-সেক্টরের অধীনে যুদ্ধ করেন তিনি। ১৯৭১ সালের মধ্য জুলাই মাসে মৌলভীবাজার জেলার বড়লেখা উপজেলার অন্তর্গত দিলকুশা চা-বাগান মুক্তিযোদ্ধারা হিট অ্যান্ড রান পদ্ধতিতে পাকিস্তানি সেনাবাহিনীর উপর আক্রমণ করেন। সেখানে ছিল পাকিস্তানি সেনাবাহিনীর শক্ত এক ঘাঁটি। এই ঘাঁটির মাধ্যমে পাকিস্তানি সেনাবাহিনী সীমান্ত এলাকায় নজরদারি করত। মুক্তিবাহিনীর কয়েকটি দলের সমন্বয়ে এই আক্রমণ পরিচালিত হয়। তারা বিভক্ত ছিলেন তিনটি অ্যাসল্ট পার্টি ও তিনটি কাট অফ পার্টি হিসেবে। অ্যাসল্ট পার্টি বা আক্রমণকারী দলে ছিলেন নূরউদ্দীন আহমেদ। পরিকল্পনামাফিক কুকিতল থেকে রওনা হয়ে রাত দুইটায় তারা লাঠিটিলায় পৌঁছেন। সেখান থেকে ভোর পাঁচটার আগেই দিলকুশা চা-বাগানে যান। তারা অবস্থান নেন পাকিস্তানি সেনাবাহিনীর ক্যাম্প থেকে ৫০-৬০ গজ দূরে। অ্যাসল্ট পার্টির মুক্তিযোদ্ধারা তিন দিক থেকে আক্রমণ চালান। আকস্মিক আক্রমণে পাকিস্তানি সেনাবাহিনীর বেশ ক্ষয়ক্ষতি হয়। কয়েকজন নিহত ও অনেকে আহত হয়।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহি:সংযোগ 

বীর প্রতীক
বাংলাদেশের স্বাধীনতা যুদ্ধে জড়িত ব্যক্তি
মোহাম্মদ নুরুল আমিন

মো. নুরুল আমিন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
মো. নুরুল আমিনের জন্ম কুমিল্লা জেলার চৌদ্দগ্রাম উপজেলার পাশাকোট গ্রামে। তিনি বাংলাদেশ সেনাবাহিনীতে চাকরি করতেন। তার বাবার নাম বাদশা মিয়া এবং মায়ের নাম আশ্রাবের নেছা। তার স্ত্রীর নাম দেলোয়ারা আক্তার। তাঁদের দুই ছেলে, এক মেয়ে।

কর্মজীবন 
একজন মুক্তি যোদ্ধা হিসেবে তিনি ছিলেন দীপ্ত সাহসী

মুক্তিযুদ্ধে ভূমিকা 
১৯৭১ সালের ১৭ জুলাই কুড়িগ্রাম জেলার দুর্গাপুর ছিলো পাকিস্তানি সেনাবাহিনীর ঘাঁটি। মুক্তিযোদ্ধাদের একটি দলের নেতৃত্বে ছিলেন মো. নুরুল আমিন। যুদ্ধের এক পর্যায়ে পাকিস্তানি সেনাদের গোলাগুলি ভেদ করে সহযোদ্ধাদের নিয়ে তিনি ঢুকে পড়লেন ঘাঁটির প্রায় ভেতরে। তার সাহসিকতায় পাকিস্তানি সেনারা হতভম্ভ। সেখানে মুখোমুখি যুদ্ধ চলতে থাকল। এমন সময় হঠাৎ গুলিবিদ্ধ হলেন মো. নুরুল আমিন। মাটিতে ঢলে পড়লেন তিনি। কিন্তু মনোবল হারালেন না। ক্ষতস্থান কাপড় দিয়ে বেঁধে আবার যুদ্ধ শুরু করলেন। চালিয়ে গেলেন আরও কিছুক্ষণ। এটা দেখে তার সহযোদ্ধারা উজ্জীবিত হলেন।

পুরস্কার ও সম্মাননা 
 বীর উত্তম

তথ্যসূত্র

বহিঃসংযোগ 

বীর উত্তম
জীবিত ব্যক্তি